थाना क्षेत्र के लक्ष्मणपुर गांव में दोपहर करीब ढाई बजे ज्ञान सिंह के घर से आग की लपटें उठने लगी। ग्रामीण घरों से निकल कर आग बुझाने के लिए आगे आते उससे पहले ही ये लपटें पड़ोसी सुखराम के घर को चपेट मे लेते हुए रामदीन के घर तक जा पहुंची। समूचे गांव के लोग इन घरों को बचाने के लिए बाल्टी लेकर दौड़ पड़े। करीब पौन घंटे बाद फायर बिग्रेड की गाड़ी भी पहुंच गई। दमकल के जवानों के आगे आने के करीब आधा घंटा बाद आग बुझाई जा सकी। अग्निपीड़ित ज्ञान सिंह ने बताया उसका कुछ भी नहीं बचा। सब जलकर राख हो गया। सुखराम व रामदीन के घर में भी कुछ नहीं बचा है। समाचार लिखे जाने तक प्रशासन को कोई भी मुलाजिम मौके पर नहीं पहुंचा है।